Libertadores Kubogida brazilcha final bo‘ladi. “River Pleyt” va “Boka Xuniors” musobaqani tark etdi

Futbol bo‘yicha Libertadores Kubogi yarim finalidan o‘rin olgan uchrashuvlar 13–14-yanvar kunlari bo‘lib o‘tdi.

Yarim finallarda Braziliya va Argentina klublari qarama-qarshiligi kuzatildi. “Palmeyras” o‘z uyida “River Pleyt”ni qabul qildi va 0:2 hisobida mag‘lubiyatga uchradi. Biroq birinchi o‘yinda qo‘lga kiritilgan 3:0 hisobidagi g‘alaba Braziliya klubini finalga olib chiqdi.
Yana bir uchrashuv “Santos” va “Boka Xuniors” jamoalari o‘rtasida kechdi. Argentinadagi o‘yin nursiz durang bilan tugagan bo‘lsa, javob bahsida mezbonlar yirik hisobda zafar quchdi.
Shu tariqa Libertadores Kubogi finalida Braziliyaning ikki klubi o‘zaro bahsga kirishadigan bo‘ldi.
Libertadores Kubogi
Yarim final bahslari
13-yanvar, chorshanba
Gollar: 0:1 – 29 Roxas, 0:2 – 44 Borre.
Chetlatish: Roxas, 73 (“River Pleyt”)
Ilk o‘yin — 3:0
Gollar: 1:0 – 16 Diyego Pituka, 2:0 – 49 Soteldo, 3:0 – 51 Lukas Braga.
Chetlatish: Fabra, 56 (“Boka Xuniors”)
Ilk o‘yin — 0:0
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!